જાણવા મળતી વિગતો અનુસાર, લાલપુર તાલુકાના મેમાણા ગામે રહેતા ઘનશ્યામસિંહ મેરૂભા જાડેજા નામનો યુવાન ગ્રામ પંચાયતના બોરમાં મોટર ઉતારતો હતો ત્યારે અનિરૂદ્ધસિંહ કેશરીસિંહ જાડેજા નામના શખ્સે તું આ મોટર કેમ ઉતારે છે હું જોઉં છું તેમ કહી ચાલ્યો ગયા બાદ ત્રણ બાઇકમાં આવેલા અનિરૂદ્ધસિંહ કેશરીસિંહ જાડેજા, બળદેવસિંહ અનિરૂદ્ધસિંહ, વિજયસિંહ અનિરૂદ્ધસિંહ, જગતસિંહ કેશરીસિંહ, જનકસિંહ જગતસિંહ, ઉમરદીપસિંહ જગતસિંહ વિગેરેએ લોખંડના પાઇપ તેમજ ઢીકાપાટુનો માર મારતા ગ્રામજનો એકઠા થઇ ગયા બાદ અત્યારે તો તું બચી ગયો છે પણ હવે તને પૂરો કરી નાખશું તેવી ધમકી આપી નાસી છૂટયા હતા. જે બનાવ અંગે આઠ શખ્સો સામે ફરિયાદ નોંધાવાતા પોલીસે ગુન્હો નોંધી તપાસ હાથ ધરી છે.